
23-TA-1075: Noteikumu projekts (Jauns)
Eiropas Savienības kohēzijas politikas programmas 2021.-2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma “Integrēta "skola-kopiena" sadarbības programma atstumtības riska mazināšanai izglītības iestādēs” īstenošanas noteikumi
TA saskaņojamie dokumenti
Noteikumu projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Datu valsts inspekcija

10.01.2024.

	Noteikumu projekts
2. Pasākuma mērķis ir attīstīt integrētu skolas - kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās izglītības satura apguvi.
	Iebildums
Noteikumu projekta 2. punkts nosaka pasākuma mērķi, norādot, ka tiks veicināta starpinstitūciju sadarbība un izglītojamā vecāku (personu, kas realizē aizgādību) iesaiste izglītības procesā. Ņemot vērā minēto, nav skaidrs, vai vecāku (personu, kas realizē aizgādību) iesaiste izglītības procesā nozīmē arī viņu personas datu apstrādi pasākuma ietvaros. Ja pasākuma ietvaros vecāku (personu, kas realizē aizgādību) dati tiks apstrādāti, tad lūdzam papildināt noteikumu projektu ar informāciju par vākto personas datu apjomu atbilstoši Vispārīgās datu aizsardzības regulas 5. panta 1. punkta (a) apakšpunktā minētajam principam "likumīgums, godprātība un pārredzamība".
Piedāvātā redakcija

3. Pasākuma mērķa grupa ir vispārējās izglītības iestāžu izglītojamie pirmsskolas izglītības posmā un izglītojamie no 1. līdz 12. klasei, kā arī to profesionālās izglītības iestāžu un vispārējās izglītības iestāžu, kuras īsteno profesionālās izglītības programmas, izglītojamie no 1. līdz 4. kursam. Mērķa grupā neietilpst profesionālās ievirzes, profesionālās pilnveides un profesionālās tālākizglītības programmu izglītojamie.

Noteikumu projekta 3. punktā ir noteikta pasākuma mērķa grupa. No minētā ir secināms, ka pasākuma ietvaros tiks apstrādāti izglītojamo dati, t.sk. izglītojamo ar invaliditāti veselības dati. Ievērojot minēto, nav saprotams, cik ilgi tiks apstrādāti personas (t.sk. veselības) dati. 

Līdz ar to atbilstoši Vispārīgās datu aizsardzības regulas 5. panta 1. punkta (e) apakšpunktā minētajam glabāšanas ierobežojuma principam, Datu valsts inspekcija lūdz noteikumu projektu papildināt ar informāciju par glabāšanas termiņu. Ja iepriekš minētais ir noteikts citā tiesību aktā, tad lūdzam papildināt anotāciju ar attiecīgu informāciju.

-

